**ΘΕΜΑ:** **Πρόσκληση εκδήλωσης ενδιαφέροντος για συμμετοχή Νηπιαγωγών της 2ης Ενότητας Ηρακλείου σε Βιωματικά Εργαστήρια του ΚΕΣΑΝ - Κέντρου Πρόληψης (ΟΚΑΝΑ) για το σχολικό έτος 2024-2025, με θέμα: *«Η ενδυνάμωση της επαγγελματικής ταυτότητας του/της Νηπιαγωγού*».**

Το **ΚΕΣΑΝ - Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας Ηρακλείου** (σε συνεργασία με τον ΟΚΑΝΑ) και η Σύμβουλος Εκπαίδευσης Νηπιαγωγών ΠΕ60, 2ης Ενότητας Ηρακλείου, κα **Μαρία (Μάνια) Περάκη Μακρή**, M.Ed., M. Sc., θα πραγματοποιήσουν κύκλο Βιωματικών Εργαστηρίων για το σχολικό έτος **2024-2025**, με θέμα: ***«Η ενδυνάμωση της επαγγελματικής ταυτότητας του/της Νηπιαγωγού*»** καισυντονίστριες τα Στελέχη Πρόληψης του ΚΕΣΑΝ: κα **Ειρήνη Στρατάκη**, Επιστημονικά Υπεύθυνη ΚΕΣΑΝ, M.Sc. Πολιτική Επιστήμη & Κοινωνιολογία και **κα Σοφία Περακάκη**, Κοινωνική Λειτουργό, M.Ed. Εκπαίδευση Ενηλίκων.

Τα Βιωματικά Εργαστήρια **απευθύνονται σε** **είκοσι πέντε (25)** **Νηπιαγωγούς της 2ης Ενότητας Ηρακλείου**, οι οποίοι **δεσμεύονται να παρακολουθήσουν το σύνολο των Βιωματικών Εργαστηρίων (6 συναντήσεις)**.

**Θα τηρηθεί σειρά προτεραιότητας**.

**Σκοπός** των Βιωματικών Εργαστηρίωνείναιη **ενδυνάμωση της επαγγελματικής ταυτότητας και του ρόλου του/της Νηπιαγωγού.**

**Στόχοι** των Βιωματικών Εργαστηρίων είναι η ενίσχυση ατομικών και κοινωνικών δεξιοτήτων των Νηπιαγωγών (αναγνώριση και έκφραση συναισθημάτων, επικοινωνία - συνεργασία), η ενίσχυση της ψυχικής τους ανθεκτικότητας, η ενδυνάμωση τους για την προσέγγιση ζητημάτων που απασχολούν τη σχολική κοινότητα - διαχείριση σχολικών περιπτώσεων, καθώς και η εξοικείωσή τους με σύγχρονες μεθόδους και εργαλεία που προάγουν την ψυχοκοινωνική υγεία.

Η **Μεθοδολογία των Βιωματικών Εργαστηρίων** στηρίζεται στη βιωματική προσέγγιση, όπου η γνώση αναδύεται μέσα από την ομάδα, με την ενεργό συμμετοχή όλων, την ανταλλαγή εμπειριών και απόψεων, την κατάθεση συναισθημάτων και σκέψεων, τη φαντασία και την πράξη. Κάθε εργαστήριο είναι μοναδικό, αφού εξελίσσεται με βάση τη διεργασία και τη δυναμική των συμμετεχόντων.

Η εκπαίδευση βασίζεται σε μεγάλο βαθμό στα μοντέλα εκπαίδευσης ενηλίκων, που αφορούν στον **κριτικό στοχασμό, τη μετασχηματίζουσα μάθηση και την εκπαίδευση μέσα από τις τέχνες.**

**Πρόγραμμα** **Βιωματικών Εργαστηρίων**:

* 1η συνάντηση: Τετάρτη **6 Νοεμβρίου 2024**, ώρα: **18:00 - 20:00**.
* 2η συνάντηση: Τετάρτη **20 Νοεμβρίου 2024**, ώρα **18:00 - 20:00**.
* 3η συνάντηση: Τετάρτη **4 Δεκεμβρίου 2024**, ώρα: **18:00 - 20:00**.
* 4η συνάντηση: Τετάρτη **18 Δεκεμβρίου 2024**, ώρα: **18:00 - 20:00**.
* 5η συνάντηση: Τετάρτη **8 Ιανουαρίου 2025**, ώρα **18:00 - 20:00**.
* 6η συνάντηση: Τετάρτη **22 Ιανουαρίου 2025**, ώρα **18:00 - 20:00**.

**Τα Βιωματικά Εργαστήρια** θα πραγματοποιηθούν στο χώρο του **ΚΕΣΑΝ - Κέντρου Πρόληψης** ([Μίνωος 67 & Μιχ. Αρχαγγέλου, 4ος όροφος, Θέρισσος](https://maps.app.goo.gl/FLZQKokTjPZdE8fZ6)).

**Δηλώσεις συμμετοχής**: Οι ενδιαφερόμενοι-ες Νηπιαγωγοί καλούνται να συμπληρώσουν την **ηλεκτρονική αίτηση συμμετοχής το αργότερο** **έως την Τετάρτη 30 Οκτωβρίου 2024**.

**Δηλώσεις συμμετοχής εδώ**: <https://forms.gle/a6nTiUxDM1EpjHQH9>

Θα σας σταλεί **e-mail επιβεβαίωσης** για τη συμμετοχή σας **το αργότερο έως** τη **Δευτέρα 4 Νοεμβρίου 2024**.